CELEX: 31983R3585
Language: el
Date: 1983-12-19 00:00:00
Title: Κανονισμός (ΕΟΚ) αριθ. 3585/83 της Επιτροπής της 19ης Δεκεμβρίου 1983 περί παύσεως της αλιείας του πλάτακα από πλοία της Κοινότητας

Avis juridique important

|

31983R3585

Κανονισμός (ΕΟΚ) αριθ. 3585/83 της Επιτροπής της 19ης Δεκεμβρίου 1983 περί παύσεως της αλιείας του πλάτακα από πλοία της Κοινότητας  

Επίσημη Εφημερίδα αριθ. L 356 της 20/12/1983 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 3585/83 ΤΗΣ ΕΠΙΤΡΟΠΗΣ  της 19ης Δεκεμβρίου 1983  περί παύσεως της αλιείας του πλάτακα από πλοία της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 623/83 του Συμβουλίου της 15ης Μαρτίου 1983 πεί συνάψεως συμφωνίας μεταξύ της Ευρωπαϊκής Οικονομικής Κοινότητας, της Νορβηγίας και της Σουηδίας για το διακανονισμό της αλιείας στο Skagerrak και το Kattegat το 1983 (1), και ιδίως το αρθρο 2,  Εκτιμώντας:  ότι, σύμφωνα με τις διαθέσιμες στην Επιτροπή πληροφορίες, το ποσό των αλιευμάτων πλάτακα στα ύδατα της διαιρέσεως CIEM III α (Skagerrak), από πλοία της Κοινότητας, έχει εξαντλήσει το μερίδιο των TAC που είχε διατεθεί στην Κοινότητα για το 1983·  ότι, με τον κανονισμό (ΕΟΚ) αριθ. 1499/83 της Επιτροπής της 9ης Ιουνίου 1983 περί παύσεως της αλιείας του πλάτακα από πλοία με σημαία των Κάτω Χωρών (2), η αλιεία του πλάτακα από πλοία των Κάτω Χωρών απαγορεύτηκε στα ύδατα της διαιρέσεως CIEM III α (Skagerrak), από τις 7 Ιουνίου 1983·  ότι, προκειμένου να τηρηθούν οι υποχρεώσεις που προκύπτουν από τη συμφωνία, είναι αναγκαίο να απαγορευθεί η αλιεία του πλάτακα στο Skagerrak σε όλα τα πλοία της Κοινότητας·  ότι, ως εκ τούτου, είναι αναγκαίο η Επιτροπή να καθορίσει την ημερομηνία κατά την οποία θα σταματήσει η αλιεία του πλάτακα στα ύδατα της διαιρέσεως CIEM III α στο Skagerrak από πλοία της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων πλάτακα στα ύδατα της διαιρέσεως CIEM III α (Skagerrak) από πλοία με σημαία κράτους μέλους ή νηολογημένα σε κράτος μέλος, εκτιμάται ότι έχει εξαντλήσει το μερίδιο των TAC που είχε διατεθεί στην Κοινότητα για το 1983.  Απαγορεύεται η αλιεία του πλάτακα στα ύδατα της διαιρέσεως CIEM III α (Skagerrak), καθώς επίσης και η παραμονή επάνω στο πλοίο, ή μεταφόρτωση από πλοίο σε πλοίο και η εκφόρτωση πλάτακα, που έχει αλιευθεί στη διαίρεση αυτή από πλοία με σημαία κράτους μέλους ή νηολογημένα σε κράτος μέλος, από την ημερομηνία ενάρξεως της ισχύος του κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 73 της 19. 3. 1983, σ. 1.  (2) ΕΕ αριθ. L 152 της 10. 6. 1983, σ. 17.